Dioscorea dumetorum

Dioscorea dumetorum, a wɔsan frɛ no 'bitter yam', 'trifoliate yam' anaa 'three-leaved yam'( bayirɛ a n'ahaban yɛ mmiɛnsa),https://en.wikipedia.org/wiki/Special:BookSources/9780759104655 yɛ nhwiren afifideɛ a ɛka bayirɛ abusua a ɛde Dioscorea no ho. Afifideɛ yi aseɛ fri sub-Saharan Africa na ɛnnyɛ na mmeae a awia taa bɔ wɔ hɔ bi te sɛ Nigeria, Ghana ne Benin. https://link.springer.com/epdf/10.1007/s10722-019-00762-0?sharing_token=GN7UTYX0Vht65kufPnFe3ve4RwlQNchNByi7wbcMAY5ADkmsPqxgnUfu7Adg_V_gMPalPOEJ2chkLBq29ag1crBroXFJZSVztOfnMgdXeku_XRHCW3-rWb4HaNZB4CIE5NqrdSmG1BzDysVnR6MkWxBbNzSYbxIBHaKZi2palpI= Dioscorea dumetorum afifideɛ gu mu ahodoɔ, yedi bi, na ebi nso yenni. 

 Sɛnea ɛteɛ 
Dioscorea dumetorum wɔ ahaban mmiɛnsa a ɛdɛ nsew te sɛ Indiafoɔ bayirɛ a ɛwɔ ahaban mmiɛnsa no a yɛfrɛ no Dioscorea hispida no. Ahaban no mu biara wɔ nkorabata fri mmiɛnsa kosi nson. https://www.jstor.org/stable/4111021 

Afifideɛ yi fifi fa nnua nketewa ho na etumi yɛ tenten du mita nson( seven meters).https://www.europeana.eu/en/item/11614/KXHERBARIUMXK000109594 Afifideɛ yi nhama no nyin fri bayirɛ a abɔ hyɛ fam no ho afe biara.

Bayirɛ a ɛyɛ nnwono yi nhwiren ahosuo yɛ nnodowee. Nhwiren a edi dwuma sɛ mmarima no ahyehyɛ ne ho kuntann na nea edi dwuma sɛ mma no nso ahyehyɛ ne ho nfeanfeaa. N'aba no te sɛ topae a ɛwɔ afa bebree na wɔatwe mu.  

Bayirɛ yi ahodoɔ pii na ɛwɔ hɔ. Deɛ ɛwɔ kwaeɛ kɛseɛ mu no yɛ nea yenntumi nni esiane 'dihydrodioscorine' ne 'dioscorine' a ɛwɔ mu bebree no nti. https://plants.jstor.org/stable/10.5555/al.ap.upwta.1_1379 Emmom no, yɛwɔ bayirɛ yi bi a yetumi di a wodua wɔ Abibirem Atɔe fam. Yɛbɛyɛ nhwɛsoɔ a, beni wɔ saa bayirɛ yi ahodɔ dunnum(15) a yɛahunu sɛ yetumi di.https://link.springer.com/article/10.1007/s10722-019-00739-z

 Atenaeɛ 
Dioscorea dumetorum nyini wɔ mmeaɛ bi te sɛ asukɔn, kwaeɛ ano, sinammɛn mu, ne mmeae a aboɔ wɔ.

Ɛtaa fifi wɔ Afrika Sahara anafoɔ fam. Wɔtaa dua Dioscorea dumetorum  wɔ Bight of Biafra mantam fri Alatamanmu(Nigeria) kosi Gabon,ɛnna afei Ubangi-Shari mantam a ɛwɔ Central Africa.

 Dwuma a edi 
Discorea dumetorum yɛ ɛkɔm aduane wɔ Abibirem Atɔeɛ fam.  Mpɛn pii no, wodua bayirɛ yi sɛnea ɛbɛyɛ a sɛ ɛkɔba sɛ nnubae ahodoɔ a wɔadua no annyɛ yie a, wɔatu de asi ananmu. Nanso wɔntaa nndua esiane sɛ ɛnnkyɛ na awuduro aba mu na afei nso wotu gu hɔ a ɛnnkyɛ na ayɛ den.

Esiane sɛ bayirɛ ahodoɔ a ɛte sɛɛ no nnkyɛ na awuduro aba mu no nti eho hia sɛ wosiesie no yie ansaana wɔadi. Akwan a wotumi fa so yɛ yei no bi ne sɛ wɔde begu nsuo a ɛretene mu fri nnansa kosi nnanum anaa wɔde bɛhyɛ dɔteɛ tumtum mu.

 Beaɛ a menyaa mmoa firiiɛ